เรื่องร้องเรียน (ท่อระบายน้ำ,จราจร,ถนน,ร้องเรียน,PM2.5,เสียงรบกวน,เสนอแนะ) วันที่ 2023-07-17 17:21:23 — แขวงบางปะกอก เขตราษฎร์บูรณะ กรุงเทพมหานคร
สวัสดีค่ะ หนูเป็นผู้อาศัยอยู่ในซอย สุขสวัสดิ์26 หรือ ซอยกาญจนกุญชร ของเขตราษฎร์บูรณะ ซึ่งเป็นเขตที่ทางคุณเท่าพิภพ ลิ้มจิตรกร เป็นสส.เขต วันนี้อยากจะขอร้องเรียนการทำถนนเพื่อปรับปรุงท่อระบายน้ำภายในซอย ที่เป็นปัญหาของคนทั้งซอยมาเป็นเวลาหลายเดือน กระทบการใช้ชีวิตทั้งตอนกลางวันและตอนนี้ลามมาถึงช่วงกลางคืนด้วย ทำไม่เสร็จสักที และมีแต่จะรบกวนการใช้ชีวิตมากกว่าเดิม ก่อนหน้านี้มีการทำถนน ขุด เจาะ ในตอนกลางวัน เกิดปัญหาการจราจรติดขัดในซอย แต่การทำในตอนกลางวันพอจะเข้าใจได้ แต่ช่วงเกือบๆ1อาทิตย์ที่ผ่านมานี้ หรืออาจจะนานกว่านี้ พบว่ามีการขุด เจาะถนน ในช่วงกลางคืนร่วมด้วย ซึ่งรบกวนเวลาหลับนอนเป็นอย่างมากที่สุด โดยบ้านพักอาศัยของคนในซอยส่วนใหญ่เป็นอาคารพานิชย์ซึ่งมีมาหลายปี ทำให้ผนังไม่มีการเก็บเสียงอยู่แล้ว นอกจากจะไม่เก็บเสียง ยังไม่มีวี่แววว่าจะใกล้เสร็จ อยากทราบว่าทางเขตมีการมาติดตามงานบ้างไหม ได้feedbackจากคนในซอยบ้างหรือไม่ ว่าเขาใช้ชีวิตกันลำบากแค่ไหน ทั้งพ่อค้าแม่ค้าที่ต้องมาตั้งร้านขายของช่วงกลางวัน เจอทั้งฝุ่นควันจากถนนที่ทำไม่เสร็จสักที มีการเจาะถนนทิ้งไว้เป็นระยะทางหลายเมตร ซึ่งในprocessนี้ไม่ทราบว่าต้องใช้เวลาเท่าไร กี่เดือน ไม่มีใครมาอำนวยความสะดวกให้คนที่อาศัยอยู่ในซอย รวมถึงประชาชนที่ต้องใช้ถนนในซอยสัญจรเลย ช่วงเช้ารถติดเป็นอย่างมาก บางครั้งต้องสวนกัน 1 เลน ต้องกะจังหวะสลับเลนรถกันเอง ไม่มีใครช่วยโบก หรือ ไม่มีใครแนะนำทางสัญจรทางอื่น ว่าสามารถลัดออกถนนใหญ่ได้โดยใช้ทางทะลุไปสุขสวัสดิ์ 28 หรือ สุขสวัสดิ์ 30 ได้เช่นกัน และตอนนี้มาทำถนนกลางคืน คนหาเช้ากินค่ำในซอย จะนอนกันอย่างไรในเมื่อมีเสียงรบกวนดังขนาดนี้ อยากให้ช่วยเห็นใจกันบ้าง เพราะคนแถวนี้ได้รับผลกระทบเยอะมากๆ เสียง ฝุ่นควัน การจราจรที่ติดขัด ไม่มีใครเข้ามาช่วยแก้ไขเลย คนจะเดินสัญจรก็ไม่สะดวก เพราะมีการเจาะถนนให้แตกเพื่อซ่อมท่อ ต้องคอยระวังให้เดินไม่ล้ม ไหนจะต้องระวังรถที่ขับมาอีก ที่ตัดสินใจแจ้งมาในเบื้องต้นนี้ เพราะวันนี้ทนไม่ไหวแล้ว รบกวนด้วยนะคะ ขอบพระคุณเป็นอย่างมาก